แอร์สาวรมควัน ฆ่าตัวประชดรัก
เผยมีแฟนเป็นหมอ คบมา 7 ปี ไม่มีเวลาให้,แอร์สาวรมควันฆ่าตัวตายสลดในห้องพักชั้น 11 คอนโดหรู พบข้อความระบุเหตุ ตัดพ้อแฟนหนุ่มนายแพทย์คบกันมา 7 ปี แต่ไม่มีเวลาไปเที่ยวไปกินข้าวด้วยกัน ขณะที่ญาติไม่ติดใจการเสียชีวิต,เหตุ,รมควันฆ่าตัวตาย,รายนี้ เปิดเผยขึ้นเมื่อ เวลา 10.00 น. วันที่ 7 มี.ค. พ.ต.ท.เทวา บุญชาเวียง สารวัตร (สอบสวน) สน.ดินแดง รับแจ้งเหตุหญิงสาว เสียชีวิตในห้องพักคอนโด กทม. ไปตรวจสอบพร้อมฝ่ายสืบสวน สน.ดินแดง กองพิสูจน์หลักฐาน แพทย์ รพ.รามาธิบดี และเจ้าหน้าที่มูลนิธิป่อเต็กตึ๊ง,ที่เกิดเหตุเป็นคอนโดหรู ความสูง 26 ชั้น ภายในห้องพักเลขที่ 96 ชั้น 11 พบศพผู้หญิง อายุ 31 ปี ภูมิลำเนา อ.เมือง จ.บุรีรัมย์ สวมเสื้อเชิ้ตแขนยาวลายทางสีดำ กางเกงขายาวสีดำ นอนหงายอยู่ที่พื้นห้อง ปลายเตียงมีกระทะไฟฟ้าภายในมีถ่านไม้ที่ถูกเผาแล้ววางอยู่ข้างๆ ทั้งนี้ยังพบว่าบริเวณเซ็นเซอร์จับควันไฟที่ติดตั้งอยู่ในห้อง มีถุงพลาสติกคลุมอยู่โดยรอบ ครอบทับด้วยขวดโหลพลาสติกใสอีกชั้น มีเทปกาวสีน้ำตาลแปะติดกับเพดานห้องกันขวดโหลหลุดลงมา ทั้งนี้ยังพบกระดาษระบุข้อความตัดพ้อแฟนหนุ่ม คบกันมา 7 ปี เวลาจะไปเที่ยวไปกินข้าวกันยังไม่มี ส่วนภายในห้องไม่มีร่องรอยการต่อสู้หรือรื้อค้นทรัพย์สิน อย่างไรก็ตาม เจ้าหน้าที่ไม่อนุญาตให้ผู้ที่ไม่เกี่ยวข้อง รวมถึงสื่อมวลชนเข้าไปในอาคารเนื่องจากเป็นพื้นที่ส่วนบุคคล,จากการสอบถามอาสาสมัครกู้ภัยคนหนึ่ง ที่เข้าตรวจสอบเป็นคนแรกทราบว่า ช่วงเวลาประมาณ 09.00 น. ได้รับแจ้งเหตุหญิงหมดสติในห้องพัก รีบไปตรวจสอบพบชาย 1 หญิง 1 ระบุว่าเป็นแพทย์ กำลังช่วยกันปั๊มหัวใจผู้ตาย รีบเข้าไปให้การช่วยเหลือ แต่ไม่เป็นผลเนื่องจากน่าจะเสียชีวิตไปก่อนหน้า,สำหรับผู้ตาย เป็นแอร์โฮสเตส พักอาศัยที่ห้องเกิดเหตุ กับน้องสาว เป็นแพทย์และได้ออกไปทำงานตอน 2 ทุ่ม กระทั่งช่วงเช้าเพื่อนที่ทำงานผู้ตายโทร.มาสอบถามแพทย์หญิงน้องสาวผู้ตาย หลังพี่สาวไม่ได้ไปทำงาน ขณะเดียวกันแฟนผู้ตายที่เป็นนายแพทย์ พบข้อความในโทรศัพท์ มีใจความว่าจะทำร้ายตัวเอง แฟนหนุ่มและน้องสาวผู้ตายได้รีบเดินทางมาที่ห้องพัก แต่เข้าห้องไม่ได้ รีบให้เจ้าหน้าที่อาคารมาช่วยเปิด จนพบผู้ตายนอนแน่นิ่งอยู่ที่พื้นห้อง,ด้าน พ.ต.ท.เทวากล่าวว่า จากการตรวจสอบคาดเป็นการฆ่าตัวตาย เนื่องจากไม่พบร่องรอยการต่อสู้ อีกทั้งทางญาติไม่ได้ติดใจการเสียชีวิต กองพิสูจน์หลักฐานได้เก็บวัตถุพยานในจุดเกิดเหตุไว้แล้ว ในส่วนรายละเอียดไม่สามารถเปิดเผยได้ หลังจากนี้จะนำร่างผู้เสียชีวิตไปตรวจหาสาเหตุการเสียชีวิตที่แผนกนิติเวช รพ.รามาฯ ก่อนส่งมอบญาตินำร่างไปประกอบพิธีกรรมทางศาสนาต่อไป
แอร์สาวรมควันฆ่าตัวตายสลดในห้องพักชั้น 11 คอนโดหรู พบข้อความระบุเหตุ
รมควันฆ่าตัวตาย,แอร์สาวรมควัน,ดินแดง,คอนโดมิเนียม,ฆ่าตัวตาย,ข่าวหน้า1,ข่าวทั่วไป